

**REPUBLIKA HRVATSKA**

**MINISTARSTVO PRAVOSUĐA I UPRAVE**

**Izvješće o provedbi Akcijskog plana za 2019. i 2020. godinu uz Strategiju suzbijanja korupcije za razdoblje od 2015. do 2020. godine, za 2019.**

listopad, 2020. godine

Sadržaj

[STRATEŠKA PODRUČJA U BORBI PROTIV KORUPCIJE 5](#_Toc50626740)

[5.1. Horizontalni ciljevi 5](#_Toc50626741)

[5.1.1. Integritet unutar političkog sustava i uprave 5](#_Toc50626742)

[5.1.2 Lokalna i područna (regionalna) samouprava 7](#_Toc50626743)

[5.1.3. Javna nabava 8](#_Toc50626744)

[5.1.4. Trgovačka društva u većinskom državnom vlasništvu 10](#_Toc50626745)

[5.1.5. Sprječavanje sukoba interesa 11](#_Toc50626746)

[5.1.6. Pravo na pristup informacijama 13](#_Toc50626747)

[5.1.7. Uloga organizacija civilnog društva, građana i medija u suzbijanju korupcije 15](#_Toc50626748)

[5.2. Posebni ciljevi za prioritetna (sektorska) područja 17](#_Toc50626749)

[5.2.1 Pravosuđe 17](#_Toc50626750)

[5.2.2.Gospodarstvo 19](#_Toc50626751)

[5.2.3. Javne financije 19](#_Toc50626752)

[5.2.5. Zdravstvo 22](#_Toc50626753)

[5.2.6. Znanost, obrazovanje i sport 23](#_Toc50626754)

[5.2.7. Infrastruktura, okoliš i promet 26](#_Toc50626755)

[STATISTIKA PROVEDBE AKTIVNOSTI PREDVIĐENIH ZA 2019. GODINU 28](#_Toc50626756)

[5.1. Horizontalni ciljevi 28](#_Toc50626757)

[5.1.1. Integritet unutar političkog sustava i uprave 28](#_Toc50626758)

[5.1.2. Lokalna i područna (regionalna) samouprava 28](#_Toc50626759)

[5.1.3. Javna nabava 29](#_Toc50626760)

[5.1.4. Trgovačka društva u većinskom državnom vlasništvu 29](#_Toc50626761)

[5.1.5. Sprječavanje sukoba interesa 29](#_Toc50626762)

[5.1.6. Pravo na pristup informacijama 30](#_Toc50626763)

[5.1.7. Uloga organizacija civilnog društva, građana i medija u suzbijanju korupcije 30](#_Toc50626764)

[5.2. Posebni ciljevi za prioritetna (sektorska) područja 31](#_Toc50626765)

[5.2.1. Pravosuđe 31](#_Toc50626766)

[5.2.2. Gospodarstvo 31](#_Toc50626767)

[5.2.3. Javne financije 31](#_Toc50626768)

[5.2.5. Zdravstvo 32](#_Toc50626769)

[5.2.6. Znanost, obrazovanje i sport 32](#_Toc50626770)

[5.2.7. Infrastruktura, okoliš i promet 32](#_Toc50626771)

Na sjednici održanoj 10. svibnja 2019. godine, Vlada Republike Hrvatske donijela je Odluku o donošenju *Akcijskog plana za 2019. i 2020. godinu uz Strategiju suzbijanja korupcije za razdoblje od 2015. do 2020. godine* („Narodne novine“, broj 48/2019). Predmetni dvogodišnji Akcijski plan sadrži ukupno 111 aktivnosti podijeljenih u 14 horizontalnih strateških te posebnih prioritetnih područja. Od ukupnog broja aktivnosti, 42 imaju predviđeni rok provedbe tijekom 2019. godine, dok je rok za provedbu preostalih 69 aktivnosti određen za 2020. godinu.

Navedeni Akcijski plan je treći i posljednji provedbeni dokument u okviru provedbe *Strategije suzbijanja korupcije za razdoblje od 2015. do 2020. godine* („Narodne novine“, broj 26/2015) usvojene 27. veljače 2015. godine, koja općenito određuje prepoznata prioritetna područja i ciljeve ključne za daljnji razvoj i jačanje antikorupcijskog mehanizma u šestogodišnjem razdoblju. Strategija je generalno usmjerena na jačanje transparentnosti, odgovornosti i integriteta dužnosnika i službenika, učinkovitosti u radu tijela javne vlasti kroz definiranja jasnih pravila ponašanja službenika i dužnosnika te unaprjeđenja u organizaciji sustava i zakonodavnom okviru u prioritetnim horizontalnim i sektorskim područjima.

Prethodno donošenju predmetnog provedbenog dokumenta, na sjednici održanoj 16. srpnja 2015. godine Vlada Republike Hrvatske donijela je Odluku o donošenju *Akcijskog plana za 2015. i 2016. godinu uz Strategiju suzbijanja korupcije za razdoblje od 2015. do 2020. godine* („Narodne novine“, broj 79/2015), koji sadrži 126 aktivnosti podijeljenih u 14 horizontalnih strateških te posebnih prioritetnih područja, a na sjednici Vlade Republike Hrvatske održanoj 21. lipnja 2017. godine donesena je Odluka o donošenju *Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine* („Narodne novine“, broj 60/2017).

Dok Strategija određuje općenite ciljeve strateški određenih područja, Akcijski planovi sastavljeni su od konkretnih aktivnosti za neutralizaciju korupcijskih rizika po prethodno strateški određenim prioritetima pojedinih sektora, nadležnih tijela za provedbu predviđenih aktivnosti, jasno naznačenih rokova, potrebnih financijskih sredstava te pokazatelja provedbe aktivnosti.

Kao i kod izrade Strategije, u izradi navedenih provedbenih dokumenata sudjelovao je velik broj tijela države uprave, predstavnika jedinica lokalne i područne (regionalne) samouprave i udruga civilnog društva te je izrađen na temelju prijedloga antikoruptivnih aktivnosti s ciljem upravljanja korupcijskim rizicima i daljnjeg jačanja preventivnih antikoruptivnih mehanizama, koje su s ciljem osiguravanja dosljednosti izrade dokumenta te učinkovitosti, odgovornosti i sljedivosti u procesima provedbe predlagali sami nositelji njihove provedbe u okvirima svojih nadležnosti.

Sukladno točki II. navedene Odluke o donošenju Akcijskog plana za 2019. i 2020. godinu, Savjet za sprječavanje korupcije zadužen je da Vladi Republike Hrvatske jednom godišnje, putem Ministarstva pravosuđa, podnosi izvješće o provedbi aktualnog predmetnog provedbenog dokumenta uz Strategiju suzbijanja korupcije za razdoblje od 2015. do 2020. godine.

Savjet za sprječavanje korupcije je radno tijelo Vlade RH osnovano Odlukom Vlade Republike Hrvatske (Narodne novine, broj 31/2017), a njegovi zadaci odnose se prvenstveno na redoviti nadzor provedbe antikorupcijskih aktivnosti iz akcijskih planova uz Strategiju suzbijanja korupcije, kao i razvijanje metodologija za unaprjeđenja u njihovoj izradi i provedbi, s ciljem osiguravanja učinkovitosti nacionalnih strateških i provedbenih dokumenata vezanih uz suzbijanje korupcije.

S ciljem izrade *Izvješća o provedbi aktivnosti za 2019. godinu Akcijskog plana za 2019. i 2020. godinu*, Ministarstvo pravosuđa je zatražilo očitovanje o poduzetim koracima od nositelja provedbe aktivnosti Akcijskog plana kojima je planirani rok provedbe u 2019. godini. Na temelju zaprimljenih očitovanja tijela javne vlasti koja sudjeluju u provedbi, izrađeno je Izvješće koje je strukturirano sukladno identificiranim horizontalnim strateškim i posebnim prioritetnim područjima te mjerama Strategije suzbijanja korupcije za razdoblje od 2015. do 2020. godine i aktivnostima Akcijskog plana za 2019. i 2020. godinu uz Strategiju suzbijanja korupcije za razdoblje od 2015. do 2020. godine.

Statistike radi, iznosimo grafički pregled stanja provedbe aktivnosti predmetnog dokumenta svih aktivnosti iz Akcijskog plana kojima je određeni rok provedbe u 2019. godini:

|  |  |
| --- | --- |
| **Akcijski plan za 2019. i 2020. godinu** | **Ukupno** |
| **planirane aktivnosti** | 111 |
| **planirane aktivnosti za 2019. godinu** | 42 |
| **provedeno** | 28 |
| **djelomično provedeno** | 9 |
| **nije provedeno** | 5 |

# STRATEŠKA PODRUČJA U BORBI PROTIV KORUPCIJE

## 5.1. Horizontalni ciljevi

### 5.1.1. Integritet unutar političkog sustava i uprave

**Mjera 1. Jačanje integriteta i odgovornosti nositelja javnih funkcija u svim granama vlasti**

|  |  |
| --- | --- |
| **Aktivnost 2.** | Provedba edukacija za zaposlenike tijela javne uprave s ciljem unaprjeđenja integriteta i primjene etičkih načela u svakodnevnom radu zaposlenika javne uprave |
| **Nositelj** | Ministarstvo uprave |
| **Sunositelj** | Državna škola za javnu upravu |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedeno najmanje 5 radionica za zaposlenike tijela javne uprave |
| **Status provedbe** | **Provedeno** |
| **Detalji provedbe** | Ministarstvo uprave je u 2019. godini provelo 9 radionica i predavanja iz područja prevencije korupcije, etike, jačanja integriteta i sprječavanja sukoba interesa te je educirano sveukupno 187 polaznika. |

|  |  |
| --- | --- |
| **Aktivnost 3.** | Donošenje Zakona o sustavu državne uprave (profesionalizacija državne uprave uvođenjem funkcija Ravnatelja upravnih organizacija) |
| **Nositelj** | Ministarstvo uprave |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Nacrt prijedloga zakona  - Usvojen Konačni prijedlog zakona od strane Vlade Republike Hrvatske  - Donesen Zakon |
| **Status provedbe** | **Provedeno** |
| **Detalji provedbe** | Zakon o sustavu državne uprave je donesen 28. lipnja 2019., a stupio je na snagu 18. srpnja 2019. godine. |

**Mjera 2. Jačanje transparentnosti izbornih kampanja i regulacija financiranja referendumskih kampanja**

|  |  |
| --- | --- |
| **Aktivnost 7.** | Edukacija subjekata koje nadzire Državno izborno povjerenstvo u području redovnog nadzora financiranja |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | 68.950,00 kn |
| **Pokazatelji provedbe** | - Povećan broj programa izobrazbe i stručnog usavršavanja  - Provedeno 20 edukacija |
| **Status provedbe** | **Nije provedeno** |
| **Detalji provedbe** | Aktivnost nije provedena u određenom roku zbog nužnosti prilagodbe informacijskog sustava za nadzor financiranja Pravilniku o načinu vođenja evidencija, izdavanja potvrda te unosa izvješća o financiranju političkih aktivnosti, izborne promidžbe i referenduma u informacijski sustav za nadzor financiranja, koji je stupio je na snagu 1. kolovoza 2019. godine te obveza vezano uz provedbu nadzora financiranja izborne promidžbe na izborima za predsjednika RH. Nakon razdoblja nadzora na navedenim izborima, a uslijed izvanrednih okolnosti uzrokovanih epidemijom Covid-19, u 2020. godini nisu ispunjeni uvjeti za provedbu ove aktivnosti „klasičnim“ edukacijama stoga će DIP poduzeti mjere kako bi aktivnost provelo u formi webinara tijekom IV. kvartala 2020. |

|  |  |
| --- | --- |
| **Aktivnost 9.** | Razvoj on-line edukacije namijenjene subjektima nad kojima Državno izborno povjerenstvo provodi redovni nadzor financiranja |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | 30.000,00 kn |
| **Pokazatelji provedbe** | - Razvijena on-line edukacija i objavljena na internetskim stranicama DIP-a |
| **Status provedbe** | **Provedeno** |
| **Detalji provedbe** | Aktivnost je provedena u cijelosti.  On-line edukacija dostupna je na poveznici  <https://www.izbori.hr/online-edukacija/redovito-godisnje-financiranje/>. |

|  |  |
| --- | --- |
| **Aktivnost 10.** | Razvoj on-line edukacije namijenjene subjektima izbora za članove u Europski parlament |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | 30.000,00 kn |
| **Pokazatelji provedbe** | - Razvijena on-line edukacija i objavljena na internetskim stranicama DIP-a |
| **Status provedbe** | **Provedeno** |
| **Detalji provedbe** | Aktivnost je provedena u cijelosti.  On-line edukacija dostupna je na poveznici  <https://www.izbori.hr/online-edukacija/euparlament/index.html>. |

|  |  |
| --- | --- |
| **Aktivnost 11.** | Razvoj on-line edukacije namijenjene subjektima izbora za predsjednika Republike Hrvatske |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 30.000,00 kn |
| **Pokazatelji provedbe** | - Razvijena on-line edukacija i objavljena na internetskim stranicama DIP-a |
| **Status provedbe** | **Provedeno** |
| **Detalji provedbe** | On-line edukacija je objavljena na internetskim stranicama Državnog izbornog povjerenstva i dostupna na poveznici <https://www.izbori.hr/online-edukacija/predsjednik/>. |

### 5.1.2 Lokalna i područna (regionalna) samouprava

**Mjera 3. Jačanje transparentnosti rada i odlučivanja tijela jedinica lokalne i područne (regionalne) samouprave i pravnih osoba koje osnivaju (agencije, škole i druge ustanove)**

|  |  |
| --- | --- |
| **Aktivnost 20.** | Provedba projekta „Otvoreni proračun“ |
| **Nositelj** | Hrvatska zajednica županija |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Aplikacija „Otvoreni proračun“ ažurirana je s planovima proračuna za 2019. godinu |
| **Status provedbe** | **Provedeno** |
| **Detalji provedbe** | Projekt „Otvoreni proračun“ promovirao se putem medija. Osim tekućih aktivnosti za svih 20 županija i Grad Zagreb koje se odvijaju jednako svake godine, dodatno je izrađen i redizajn aplikacije kao i naslovne stranice. Za Lider invest ZAPAD u travnju 2019. izrađena je analiza ukupnih ulaganja svih županija u obrazovanje. Za Lider invest JUG u svibnju 2019. izrađena je analiza ulaganja županija u EU fondove. Za Lider invest ISTOK u srpnju 2019. izrađena je analiza o ulaganjima županija u poljoprivredu. Za Lider invest SREDIŠNJA HRVATSKA u listopadu 2019. izrađena je analiza o ulaganjima svih županija u zdravstvo. Također, izrađena je i dostavljena svim županijama velika analiza „Najbolje županije po najvažnijim proračunskim kategorijama u razdoblju od 2017. do 2019. godine“ – zdravstvo, obrazovanje, unaprjeđenje stanovanja i zajednice, rekreacija kultura i religija, socijalna zaštita, zaštita okoliša, investicije, subvencije poduzetnicima, povlačenje EU sredstava. Nakon 3 godine postignut pozitivan efekt – županije su postale uredne, transparentne, vode proračune po svojim klasifikacijama što čini sve lako usporedivim. Odvija se kontinuirano ažuriranje sa planom za 2019. |

### 5.1.3. Javna nabava

**Mjera 1. Jačanje zakonodavnog okvira javne nabave – sistematizacija i usklađivanje zakona, postupaka i priručnika u području javne nabave**

|  |  |
| --- | --- |
| **Aktivnost 21.** | Donošenje izmjena i dopuna Zakona o DKOM-u |
| **Nositelj** | Ministarstvo gospodarstva, poduzetništva i obrta |
| **Sunositelj** | Državna komisija za kontrolu postupaka javne nabave |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Nacrt prijedloga Zakona  - Usvojen Konačni prijedlog zakona od strane Vlade RH  - Donesen Zakon |
| **Status provedbe** | **Djelomično provedeno** |
| **Detalji provedbe** | Izmjene Zakona o DKOM-u, u vezi usklađivanja s Izmjenama zakona o sustavu državne uprave su usvojene („Narodne novine“, broj 98/19). Po njihovu donošenju pristupilo se doradi dodatnog prijedloga Izmjena i dopuna zakona o DKOM-u. Nacrt Zakona je pripremljen te je u tijeku međuresorno usuglašavanje prije samog pokretanja postupka savjetovanja sa zainteresiranom javnošću. Stoga je predložena odgoda roka upućivanja u proceduru Vlade RH te je prvo čitanje predviđeno u 2020. godini, a drugo čitanje 2021. godine. |

|  |  |
| --- | --- |
| **Aktivnost 22.** | Osnivanje međuresorne savjetodavne radne skupine za politiku javne nabave |
| **Nositelj** | Ministarstvo gospodarstva, poduzetništva i obrta |
| **Sunositelj** | Državna komisija za kontrolu postupaka javne nabave  Ministarstvo obrane  Središnji državni ured za središnju javnu nabavu  Ministarstvo zdravstva  Narodne novine |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Osnovana međuresorna savjetodavna radna skupina |
| **Status provedbe** | **Nije provedeno** |
| **Detalji provedbe** | Aktivnost osnivanja međuresorne savjetodavne radne skupine za politiku javne nabave se predviđa za IV. kvartal 2020. godine. |

**Mjera 2. Unapređenje sustava pravne zaštite u području javne nabave i nadzora nad provedbom ugovora o javnoj nabavi**

|  |  |
| --- | --- |
| **Aktivnost 23.** | Izrada analize korupcijskih rizika u žalbenim postupcima (Godišnje izvješće o radu DKOM-a) |
| **Nositelj** | Državna komisija za kontrolu postupaka javne nabave |
| **Sunositelj** | / |
| **Rok za provedbu** | IV. kvartal 2019.  IV. kvartal 2020. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Godišnje izvješće o radu DKOM-a izrađeno i objavljeno na stranicama DKOM-a  - Izvješće prihvaćeno od strane Hrvatskog sabora |
| **Status provedbe** | **Provedeno** |
| **Detalji provedbe** | Analiza je izrađena i definirana u sklopu sadržaja Godišnjeg izvješća o radu DKOM-a za 2018. godinu, koje je usvojeno od strane Hrvatskog sabora na 14. sjednici održanoj 18. listopada 2019. godine. |

|  |  |
| --- | --- |
| **Aktivnost 24.** | Objava najznačajnijih odluka Državne komisije i Suda Europske unije |
| **Nositelj** | Državna komisija za kontrolu postupaka javne nabave |
| **Sunositelj** | / |
| **Rok za provedbu** | IV. kvartal 2019.  IV. kvartal 2020. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objava odluka na mrežnim stranicama DKOM-a |
| **Status provedbe** | **Provedeno** |
| **Detalji provedbe** | DKOM na svojim stranicama objavljuje najznačajnije presude Europskog suda pravde, kao i najznačajnije presude Visokog upravnog suda RH, kojima se značajnije utječe na praksu Državne komisije. Također, Državna komisija objavljuje i pravna shvaćanja, usvojena na sjednici Državne komisije, a kojima se ujednačava postupanje i praksa DKOM-a (<http://www.dkom.hr/> ). |

### 5.1.4. Trgovačka društva u većinskom državnom vlasništvu

**Mjera 1. Intenziviranje unutarnjih i vanjskih nadzora poslovanja trgovačkih društava u većinskom državnom vlasništvu i uspostavljanje transparentnosti kriterija procjene efikasnosti poslovanja**

|  |  |
| --- | --- |
| **Aktivnost 25.** | Izrada Preporuke o potrebi imenovanja povjerenika za usklađenost u trgovačkim društvima u većinskom državnom vlasništvu kojem je uloga praćenje važećeg zakonodavstva, pa tako i važećih propisa koji reguliraju područje borbe protiv korupcije i sukoba interesa te briga o usklađenosti internih akata i poslovanja trgovačkih društava u većinskom državnom vlasništvu s istima |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena preporuka |
| **Status provedbe** | **Provedeno** |
| **Detalji provedbe** | 25. rujna 2019. godine, Povjerenstvo je izradilo Preporuku o potrebi imenovanja povjerenika za usklađenost u trgovačkim društvima u većinskom državnom vlasništvu (broj: 711-I-1641-R-72/19-01-8) te ju je uputilo Ministarstvu državne imovine, a ista će biti upućena i svim trgovačkim društvima u većinskom državnom vlasništvu. |

|  |  |
| --- | --- |
| **Aktivnost 26.** | Donošenje Odluke Vlade RH vezano uz smjernice za postupanje predstavnika RH u nadzornim i revizorskim odborima u poduzećima u državnom vlasništvu |
| **Nositelj** | Ministarstvo državne imovine |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesena Odluka Vlade RH |
| **Status provedbe** | **Provedeno** |
| **Detalji provedbe** | Vlada Republike Hrvatske donijela je na sjednici održanoj 27. veljače 2020. godine Odluku o uvođenju obveze organiziranja i pohađanja treninga za predstavnike Republike Hrvatske u nadzornim revizorskim odborima („Narodne novine“, broj 22/20). |

|  |  |
| --- | --- |
| **Aktivnost 27.** | Provođenje radionica za poboljšanje kompetencija članova nadzornih i revizijskih odbora u pravnim osobama u većinskom državnom vlasništvu |
| **Nositelj** | Ministarstvo državne imovine |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedene 2 radionice godišnje |
| **Status provedbe** | **Djelomično provedeno** |
| **Detalji provedbe** | Tijekom 2019. godine, sa svrhom jačanja kompetencija članova nadzornih odbora provedena je jedna radionica, a budući je riječ o kontinuiranoj aktivnosti, radionice će se nastaviti u sklopu projekta *Jačanje kompetencija nadzornih i revizijskih odbora u trgovačkim društvima u državnom vlasništvu*, pod pokroviteljstvom Službe za potporu strukturnim reformama Europske komisije (SSRD) i Europske banke za obnovu i razvoj (EBRD). Radionice se redovito provode od kraja rujna 2020. godine. Do sada su u 2020. provedene tri radionice, a do kraja godine će biti provedene još tri. |

### 5.1.5. Sprječavanje sukoba interesa

**Mjera 1. Jačanje administrativnih i tehničkih kapaciteta Povjerenstva za odlučivanje o sukobu interesa razvojem potrebnih pravnih, tehničkih i informatičkih alata te uspostavom međunarodnih i bilateralnih programa stručnog osposobljavanja**

|  |  |
| --- | --- |
| **Aktivnost 31.** | Jačanje administrativnih kapaciteta Povjerenstva za odlučivanje o sukobu interesa zapošljavanjem novih službenika u Uredu Povjerenstva |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 400.000,00 kn |
| **Pokazatelji provedbe** | - Zaposleni novi službenici u Uredu Povjerenstva |
| **Status provedbe** | **Provedeno** |
| **Detalji provedbe** | Povjerenstvo je u ožujku 2019. godine zaposlilo jednu savjetnicu u Uredu Povjerenstva. Također, dana 26. studenog 2019. godine u „Narodnim novinama“ broj 114/19 objavljen je javni natječaj za zapošljavanje još jednog savjetnika.  31. prosinca 2019. doneseno je rješenje o izboru kandidata, a nakon proteka roka za žalbu, dana 31. siječnja 2020. godine doneseno je rješenje o rasporedu na radno mjesto kojim je primljena kandidatkinja raspoređena na radno mjesto savjetnika u Odjelu za pripremu postupaka, izradu akata i suradnju, u Uredu Povjerenstva za odlučivanje o sukobu interesa.  Rješenje o prijmu u državnu službu nije bilo potrebno odnositi s obzirom da je izabrana kandidatkinja već bila državna službenica. |

|  |  |
| --- | --- |
| **Aktivnost 32.** | Jačanje tehničkih kapaciteta Povjerenstva za odlučivanje i sukobu interesa osiguranjem odgovarajućeg poslovnog prostora |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 700.000,00 kn |
| **Pokazatelji provedbe** | - Preseljenje Ureda Povjerenstva u adekvatan prostor |
| **Status provedbe** | **Provedeno** |
| **Detalji provedbe** | Povjerenstvo je sklopilo s Ministarstvom državne imovine Ugovor o uporabi poslovnog prostora: 1035-03/2019 od 26. studenog 2019. godine, kojim se Povjerenstvu daje na korištenje nekretnina u vlasništvu Republike Hrvatske, i to poslovni prostor ukupne površine 568,07 m² na adresi Kneza Mislava 11/3, Zagreb. Primopredaja predmetnog poslovnog prostora od strane Ministarstva državne imovine Povjerenstvu održana je 24. siječnja 2020. godine, a 10. veljače 2020. Započeli su poslovi uređenja predmetnog prostora, sukladno obavezi koju je Povjerenstvo preuzelo Ugovorom o uporabi poslovnog prostora. Preseljenje u novi prostor odvilo se 13. srpnja 2020., čime je ova aktivnost u potpunosti provedena. |

|  |  |
| --- | --- |
| **Aktivnost 33.** | Izrada informatičke aplikacije za pretraživanje mišljenja i odluka Povjerenstva na lako pretraživ način |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena tražilica akata Povjerenstva na mrežnoj stranici Povjerenstva |
| **Status provedbe** | **Provedeno** |
| **Detalji provedbe** | Na mrežnim stranicama Povjerenstva objavljena je „Tražilica odluka i mišljenja“ u koju su uneseni svi akti koje je Povjerenstvo donijelo u novom sazivu, počevši od 1. sjednice 2. saziva Povjerenstva za odlučivanje o sukobu interesa (13. ožujka 2018.). Svi akti su objavljeni u lako pretraživom word formatu, a omogućeno je i pretraživanje objavljenih akata po više različitih kategorija, kao što su: dužnosnik, dužnost, institucija, vrsta akta, broj sjednice, broj predmeta, ključne riječi itd. |

**Mjera 2. Jačanje mehanizma provjere imovinskog stanja javnih dužnosnika**

|  |  |
| --- | --- |
| **Aktivnost 34.** | Unaprjeđenje sustava podnošenja izvješća o imovinskom stanju dužnosnika omogućavanjem automatskog popunjavanja dijela podataka iz dostupnih javnih izvora |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 100.000,00 kn |
| **Pokazatelji provedbe** | - Unaprijeđen sustav izvješća o imovinskom stanju dužnosnika |
| **Status provedbe** | **Djelomično provedeno** |
| **Detalji provedbe** | Povjerenstvo je tijekom 2019. godine planiralo unaprijediti postupak podnošenja izvješća o imovinskom stanju na način da se kod popunjavanja obrasca za podnošenje izvješća o imovinskom stanju omogući automatsko povlačenje pojedinih podataka o imovini dužnosnika iz dostupnih javnih izvora i baza podataka o imovini koju vode pojedina državna tijela. Međutim, nakon detaljne analize javno dostupnih podataka koji bi se mogli povući kod ispunjavanja izvješća o imovinskom stanju, Povjerenstvo je zaključilo da ulaganje u dorade informatičkog sustava koje bi to omogućile ne opravdava uložene troškove jer trenutno postoji vrlo mali broj javno dostupnih podataka koji bi se na takav način mogli koristiti. Povjerenstvo je stoga procijenilo da bi u ovom trenutku bilo svrsishodnije dio raspoloživih financijskih sredstava utrošiti na doradu i unaprjeđenje aplikacije za povlačenje, evidentiranje i usporedbu podataka o imovinskom stanju dužnosnika kojima raspolažu pojedina državna tijela, kako bi se efikasnije mogao provoditi postupak redovitih provjera izvješća o imovinskom stanju dužnosnika. |

### 5.1.6. Pravo na pristup informacijama

**Mjera 1. Jačanje provedbe Zakona o pravu na pristup informacijama i drugih propisa kojima se ostvaruje transparentnost**

|  |  |
| --- | --- |
| **Aktivnost 38.** | Razvoj on-line platforme za objavu dokumenata Savjeta za sprječavanje korupcije, uključujući i izvješća o provedbi akcijskih planova, s ciljem jačanja dostupnosti informacija o provedbi antikoruptivnih aktivnosti nadležnih tijela |
| **Nositelj** | Ministarstvo pravosuđa |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Razvijena platforma na stranicama Ministarstva pravosuđa |
| **Status provedbe** | **Provedeno** |
| **Detalji provedbe** | On-line platforma za objavljivanje dokumenata Savjeta za sprječavanje korupcije predviđena na web stranicama Ministarstva pravosuđa je izrađena. Također, u produkciju su puštene izmjene koje se tiču čitave web stranice Ministarstva, pa tako i onog dijela koji se odnosi na informacije o području borbe protiv korupcije, uzimajući u obzir izvješća o provedbi strateških dokumenata i ostalih aktivnosti, s ciljem jačanja dostupnosti informacija o provedbi antikoruptivnih aktivnosti nadležnih tijela - <https://pravosudje.gov.hr/istaknute-teme/antikorupcija-21507/savjet-za-sprjecavanje-korupcije/21530>; <https://pravosudje.gov.hr/antikorupcija-21507/21507> . |

|  |  |
| --- | --- |
| **Aktivnost 39.** | Razvoj korisnički orijentiranog sučelja temeljem provedene analize potreba korisnika sustava te novih funkcionalnosti (otvorenost formata podataka bazirano na klasifikaciji 5 zvjezdica otvorenosti) i procesa u sustavu |
| **Nositelj** | Središnji državni ured za razvoj digitalnog društva |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 617.000,00 kn |
| **Pokazatelji provedbe** | - Novo sučelje portala otvorenih podataka |
| **Status provedbe** | **Nije provedeno** |
| **Detalji provedbe** | Aktivnost se financira putem projekta „Prilagodba informacijskih sustava tijela javnog sektora Portalu otvorenih podataka (Open Data)“, koji je ugovoren 28. svibnja 2019., s razdobljem provedbe projekta od 24 mjeseca. Provedba aktivnosti je u tijeku, ali je u zakašnjenju zbog duljeg trajanja postupka nabave. |

|  |  |
| --- | --- |
| **Aktivnost 40.** | Uvođenje on-line alata za rad sa skupovima podataka na Portalu otvorenih podataka |
| **Nositelj** | Središnji državni ured za razvoj digitalnog društva |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | 617.000,00 kn |
| **Pokazatelji provedbe** | - Izrađen i objavljen on-line alat za rad sa skupovima podataka |
| **Status provedbe** | **Nije provedeno** |
| **Detalji provedbe** | Provedba aktivnosti je u tijeku, ali je u zakašnjenju zbog duljeg trajanja postupka nabave. Pravni akt za osiguravanje sredstava za provedbu projekta „Prilagodba informacijskih sustava Tijela Javnog Sektora Portalu otvorenih podataka (open data)“, potpisan u svibnju 2019., no u tijeku je period mirovanja Odluke u odabiru dobavljača koji će izraditi novi Portal sa navedenom funkcionalnošću. |

**Mjera 4. Poboljšanje pravnog okvira za ostvarivanje načela transparentnosti u javnom upravljanju**

|  |  |
| --- | --- |
| **Aktivnost 46.** | Izrada Smjernica o pristupu informacijama i poslovnoj tajni |
| **Nositelj** | Povjerenik za informiranje |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađene i objavljene Smjernice |
| **Status provedbe** | **Provedeno** |
| **Detalji provedbe** | Smjernica o pristupu informacijama i poslovnoj tajni je izrađena i objavljena na internetskoj stranici Povjerenika za informiranje u listopadu 2019. godine te je predstavljena na Godišnjem savjetovanju službenika za informiranje (15.-16. listopada 2019., Šibenik). |

### 5.1.7. Uloga organizacija civilnog društva, građana i medija u suzbijanju korupcije

**Mjera 1. Povećanje transparentnosti suradnje tijela javne vlasti s civilnim društvom**

|  |  |
| --- | --- |
| **Aktivnost 48.** | Ažuriranje baze podataka o sastavima radnih skupina za izradu nacrta zakona, drugih propisa i akata te drugih povjerenstava i radnih tijela (uključujući ona u kojima sudjeluju organizacije civilnog društva i ostali predstavnici zainteresirane javnosti) u sklopu savjetovanja.gov.hr. |
| **Nositelj** | Ured za udruge Vlade Republike Hrvatske |
| **Sunositelj** | Povjerenik za informiranje |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Ažurirana baza podataka na stranici <https://savjetovanja.gov.hr/baza-savjetodavnih-tijela/1118> o sastavima radnih skupina u otvorenom obliku |
| **Status provedbe** | **Djelomično provedeno** |
| **Detalji provedbe** | Određeni nositelj provedbe aktivnosti Ured za udruge Vlade RH izvijestio je kako, sukladno Uredbi o Uredu za zakonodavstvo („Narodne novine“, broj 63/19), Uredbi o unutarnjem ustrojstvu Središnjeg državnog ureda za razvoj digitalnog društva („Narodne novine“, broj 63/19) te Uredbi i izmjeni Uredbe o Uredu za udruge („Narodne novine“, broj 63/19), Ured za udruge Vlade RH od 6. srpnja 2019. više nije nadležan za administrativnu podršku radu portala e-Savjetovanja te koordinaciju tijela državne uprave u pogledu provedbe savjetovanja sa zainteresiranom javnošću, već je nadležnost za provedbu ove aktivnosti prešla na Ured za zakonodavstvo Vlade RH.  Ured za zakonodavstvo Vlade RH u svom očitovanju navodi kako se aktivnost kontinuirano provodi.  S ciljem dobivanja povratnih informacija, komentara ili stajališta  o određenim javnim politikama, propisima ili mjerama iz njihove nadležnosti, tijela javne vlasti mogu uspostaviti savjetodavna tijela.  U sklopu portala *savjetovanja.gov.hr* nalazi se podstranica *„Baza savjetodavnih tijela“* te je putem iste moguće pretraživati stalna i povremena (*ad hoc*) radna i savjetodavna tijela državnih tijela. Podatke je moguće pretraživati prema državnom tijelu, vrsti savjetodavnog tijela, imenu i prezimenu člana te prema instituciji/organizaciji iz koje dolazi. Na temelju upute Ureda za zakonodavstvo, tijela javne vlasti dostavljaju svoja očitovanja sukladno kojima se podstranica redovito ažurira.Podacima se direktno može pristupiti putem linka <https://savjetovanja.gov.hr/baza-savjetodavnih-tijela/1118>. |

## 

## 5.2. Posebni ciljevi za prioritetna (sektorska) područja

### 5.2.1 Pravosuđe

**Mjera 1. Proaktivna primjena etičkih standarda i jačanje sustava upravljanja sukobom interesa pravosudnih dužnosnika**

|  |  |
| --- | --- |
| **Aktivnost 59.** | Provedba edukacija pravosudnih dužnosnika na temu: Međunarodni i nacionalni standardi etike u pravosuđu i tumačenje i nadogradnja etičkih načela pravosudnih dužnosnika |
| **Nositelj** | Pravosudna akademija |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedene dvije radionice u Zagrebu i po jedna u regionalnim centrima Osijek, Rijeka, Split i Varaždin |
| **Status provedbe** | **Provedeno** |
| **Detalji provedbe** | Pravosudna akademija je tijekom 2019. godine provela šest jednodnevnih radionica na temu „Primjena etičkog kodeksa“. Na radionicama je sudjelovalo ukupno 108 sudaca i sudskih savjetnika općinskih, trgovačkih, upravnih i županijskih sudova. Također je organizirana radionica na temu „Koruptivna kaznena djela“ za državne odvjetnike, a u suradnji s njemačkom Zakladom Hanns-Seidel na kojoj je sudjelovao 21 polaznik. |

|  |  |
| --- | --- |
| **Aktivnost 62.** | Donošenje Zakona o Pravosudnoj akademiji (jačanje transparentnosti i sprječavanje sukoba interesa u radu Pravosudne akademije) |
| **Nositelj** | Ministarstvo pravosuđa |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Nacrt prijedloga zakona  - Usvojen Konačni prijedlog zakona od strane Vlade RH  - Donesen Zakon |
| **Status provedbe** | **Provedeno** |
| **Detalji provedbe** | Novi Zakon o Pravosudnoj akademiji („Narodne novine“, broj 52/19) izglasan je 5. svibnja 2019. u Hrvatskome saboru te je stupio na snagu 1. srpnja 2019. godine.  Ovim Zakonom među ostalim je cjelovitije osmišljen proces planiranja i realizacije stručnog usavršavanja čime se doprinijelo jačanju transparentnosti u radu Pravosudne akademije te je posebna pozornost posvećena sprječavanju mogućih sukoba interesa kroz članstvo u različitim tijelima Pravosudne akademije. |

|  |  |
| --- | --- |
| **Aktivnost 63.** | Izrada komparativne Analize normativnih okvira u području izbora predsjednika Vrhovnog suda u državama članicama Europske unije |
| **Nositelj** | Ministarstvo pravosuđa |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena Analiza |
| **Status provedbe** | **Djelomično provedeno** |
| **Detalji provedbe** | Ministarstvo pravosuđa izradilo je nacrt komparativne Analize, međutim, kako bi Analiza bila dovršena, čekaju se podaci država članica Europske unije prema kojima su proslijeđeni upiti putem Stalnog predstavništva MP pri EU u Bruxellesu. |

### 5.2.2.Gospodarstvo

**Mjera 2. Osiguranje učinkovite i transparentne dodjele potpora (subvencija), donacija i pomoći iz područja poduzetništva i obrta te gospodarstva (industrija, energetika, trgovina, investicije)**

|  |  |
| --- | --- |
| **Aktivnost 69.** | Definiranje formalnih, unaprijed poznatih procedura za sve postupke dodjele pojedinačnih potpora (subvencija), donacija i pomoći te osnivanje evaluacijskih timova za dodjelu sredstava |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Definirane formalne procedure  - Osnovani evaluacijski timovi |
| **Status provedbe** | **Provedeno** |
| **Detalji provedbe** | Svi pozivi za dodjelu bespovratnih sredstava u kojima su sadržane odgovarajuće procedure dodjele bespovratnih potpora nalaze se na poveznici  <https://www.mingo.hr/page/kategorija/ministarstvo>. |

|  |  |
| --- | --- |
| **Aktivnost 70.** | Izrada i objava popisa dodijeljenih bespovratnih sredstava u strojno čitljivom formatu: subvencija, donacija i pomoći iz područja gospodarstva, poduzetništva i obrta |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i javno objavljen popis u otvorenom obliku na internetskim stranicama MGPO-a |
| **Status provedbe** | **Provedeno** |
| **Detalji provedbe** | Izrađen i javno objavljen popis u otvorenom obliku na Internet stranicama MGPO-a, pristup putem linka <http://poticaji.mingo.hr/objava.aspx?godina=2019>. |

### 5.2.3. Javne financije

**Mjera 2. Jačanje administrativnih kapaciteta zaposlenika Ministarstva financija**

|  |  |
| --- | --- |
| **Aktivnost 80.** | Uspostava sustava upravljanja dokumentima (Document Management System) s ciljem unaprjeđenja sigurnosti, učinkovitosti, transparentnosti u radu Ministarstva financija |
| **Nositelj** | Ministarstvo financija |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen sustav upravljanja dokumentima |
| **Status provedbe** | **Provedeno** |
| **Detalji provedbe** | Uspostavljen je sustav upravljanja dokumentima.  Prijelazni instrument, projekt Tehnička pomoć pri razvoju aplikacija informacijskog sustava Porezne uprave Republike Hrvatske je završen i aplikacija „Elektroničko uredsko poslovanje“ je u produkciji. |

|  |  |
| --- | --- |
| **Aktivnost 81.** | Uspostava sustava podrške nadzoru Porezne uprave – GAS s ciljem povećanja učinkovitosti planiranja i provođenja nadzora obveznika identificiranih na temelju rizika |
| **Nositelj** | Ministarstvo financija |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen sustav podrške nadzoru Porezne uprave |
| **Status provedbe** | **Djelomično provedeno** |
| **Detalji provedbe** | Uspostava sustava podrške nadzoru Porezne uprave je u tijeku te će u punoj produkciji biti u IV. kvartalu 2020. godine.  Predlaže se rok provedbe IV. kvartal 2020. godine.  Projekt „GAS – Uvođenje sustava za podršku nadzoru“ prema ugovoru i dodacima ugovora će biti dovršen u IV. kvartalu 2020. godine. U okviru projekta provode se aktivnosti povezivanja informacijskih sustava Porezne uprave (PURH) sa GAS sustavom, koji razvija i implementira izvođač (zajednica tvrtki Intasoft i Dekod). Jedan od sustava PURH i jedan od najvažnijih, koji je u procesu povezivanja je CRMS (sustav za analizu rizika). Iz razloga što je tijekom 2019. godine (od početka 2019. do kolovoza) sustav CRMS bio u procesu preuzimanja od strane APIS-a, iz razloga prestanka ugovornih odnosa s prijašnjim pružateljem usluge (IBM), nije bilo moguće u potpunosti povezati CRMS sustav s GAS-om, te je isporuka pilot – testne verzije GAS sustava, koja uključuje glavne funkcionalnosti pomaknuta sa I. kvartala na početak IV. kvartala 2019. godine. Navedeno pomicanje roka neće utjecati na uspješnu provedbu cjelokupnog projekta jer su se ostale aktivnosti paralelno odvijale bez većih zastoja i odgađanja.  Trenutno je u tijeku implementacija II. faze projekta i obuka službenika, te puštanje sustava u produkcijski rad. |

**Mjera 3. Jačanje integriteta, odgovornosti i transparentnosti u radu zaposlenika Ministarstva financija**

|  |  |
| --- | --- |
| **Aktivnost 84.** | Edukacija svih službenika Ministarstva financija, Porezne uprave na temu „Antikorupcija i etika“ putem sustava e - učenja |
| **Nositelj** | Ministarstvo financija |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Educirani svi službenici Porezne uprave |
| **Status provedbe** | **Provedeno** |
| **Detalji provedbe** | Do 10. prosinca 2019. godine na radionicama održanim u dvoranama Porezne uprave etički povjerenici educirali su ukupno 413 službenika. 26. studenog 2019. u sustavu e-učenja implementiran je program na temu „Etika i borba protiv korupcije“ koji je obvezan za sve službenike Porezne uprave s rokom pohađanja do 20. prosinca 2019. godine. Do 10. prosinca program na sustavu e-učenja završilo je 1650 službenika od ukupno 3913 službenika. Dana 31. prosinca 2019. mjera je u potpunosti izvršena. |

**Mjera 5. Stvaranje preduvjeta učinkovite komunikacije s poreznim obveznicima i međuinstitucionalne suradnje Porezne uprave**

|  |  |
| --- | --- |
| **Aktivnost 86.** | Informatizacija stvaranja poreznih akata, potvrda i drugih akata ovjerenih elektroničkim pečatom i dostava u korisnički pretinac Jedinstvenog portala Porezne uprave (ePorezna) i OKP |
| **Nositelj** | Ministarstvo financija |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 816.000,00 kn |
| **Pokazatelji provedbe** | - Provedena informatizacija |
| **Status provedbe** | **Provedeno** |
| **Detalji provedbe** | U skladu sa Strategijom razvoja informacijskog sustava Porezne uprave (od 2018. do 2022.) putem ePorezne je omogućeno slanje zahtjeva za dostavom raznih vrsta potvrda, a povratno se potvrde dostavljaju u korisnički pretinac. Također, opomene od studenog 2019. se dostavljaju u korisnički pretinac ePorezne u skladu s dostavom propisanom OPZ – elektroničkim putem. Nadalje, omogućeno je olakšano dodjeljivanje ovlaštenja ovlaštenicima koji imaju pravo na uvid u akte, na predaju obrazaca i sl. |

|  |  |
| --- | --- |
| **Aktivnost 87.** | Uspostava on-line plaćanja u e-Poreznoj |
| **Nositelj** | Ministarstvo financija |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | 300.000,00 kn |
| **Pokazatelji provedbe** | - Potpuna funkcionalnost sustava |
| **Status provedbe** | **Provedeno** |
| **Detalji provedbe** | U skladu sa Strategijom razvoja informacijskog sustava Porezne uprave (od 2018. do 2022.) putem ePorezne je od kolovoza 2019. godine uspostavljena nova usluga barkod-a gdje porezni obveznici mogu ulaskom u PKK karticu generirati barkod te putem vlastitog bankarstva skenirati isti te uplatiti obvezu Poreznoj upravi, dok je prije porezni obveznik navedeno obavljao ručno. Učinak je velika ušteda vremena te rasterećivanje poreznih obveznika i građana u smislu lakšeg ispunjavanja poreznih obveza. |

### 5.2.5. Zdravstvo

**Mjera 1. Jačanje kontrolnih mehanizama na svim razinama unutar zdravstvenog sustava**

|  |  |
| --- | --- |
| **Aktivnost 92.** | Donošenje Zakona o izmjenama i dopunama Zakona o lijekovima (Uspostavljanje transparentnog sustava za određivanje cijena lijekova na tržištu RH) |
| **Nositelj** | Ministarstvo zdravstva |
| **Sunositelj** | Hrvatsko zavod za zdravstveno osiguranje  Hrvatska agencija za lijekove |
| **Rok za provedbu** | II. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Nacrt prijedloga zakona  - Usvojen Konačni prijedlog zakona od strane Vlade RH  - Donesen Zakon |
| **Status provedbe** | **Provedeno** |
| **Detalji provedbe** | Izmjene Zakona o lijekovima su donesene i stupile su na snagu, a Zakonu se može pristupiti putem linka  <https://narodne-novine.nn.hr/clanci/sluzbeni/2018_11_100_1931.html>. |

### 

### 5.2.6. Znanost, obrazovanje i sport

**Mjera 1.** **Jačanje mehanizama nadzora i transparentnosti u obrazovnom sustavu**

|  |  |
| --- | --- |
| **Aktivnost 98.** | Sustavno unaprjeđenje sustava elektroničke prijave i upisa učenika u 1. razred srednje škole |
| **Nositelj** | Ministarstvo znanosti i obrazovanja |
| **Sunositelj** | Agencija za znanost i visoko obrazovanje  Osnivači škola  Osnovnoškolske i srednjoškolske ustanove  Uredi državne uprave u županiji  Gradski ured za obrazovanje, kulturu i sport Grada Zagreba  Hrvatska akademska i istraživačka mreža  Fakultet elektrotehnike i računarstva |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Unaprijeđen sustav elektroničke prijave i upisa učenika u 1. razred srednje škole |
| **Status provedbe** | **Provedeno** |
| **Detalji provedbe** | Sustav je unaprijeđen nadogradnjama koje su provedene već u I. kvartalu 2019. godine, a održavanje se odvijalo tijekom godine. |

**Mjera 2. Podizanje svijesti među mladima o nužnosti preveniranja i suzbijanja korupcije**

|  |  |
| --- | --- |
| **Aktivnost 99.** | Provedba Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u prioritetnom području Promicanje socijalne uključenosti te očuvanja nacionalnog i lokalnog identiteta u kojem je jedno od podpodručja Odgoj i obrazovanje o štetnosti korupcije i koruptivnim rizicima |
| **Nositelj** | Ministarstvo znanosti i obrazovanja |
| **Sunositelj** | Organizacije civilnog društva |
| **Rok za provedbu** | III. kvartal 2019. |
| **Potrebna sredstva** | 9.253.429,00 kn |
| **Pokazatelji provedbe** | - Broj projekata su/financiranih u okviru Natječaja |
| **Status provedbe** | **Provedeno** |
| **Detalji provedbe** | U okviru Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2018./2019. u okviru prioriteta *Odgoj i obrazovanje o štetnosti korupcije i koruptivnim rizicima* financiran je jedan projekt u iznosu od 108.756,00 kn. |

**Mjera 3. Onemogućavanje korupcije u postupku uvrštavanja i odabira udžbenika i pripadajućih dopunskih i pomoćnih nastavnih sredstava u osnovnim i srednjim školama**

|  |  |
| --- | --- |
| **Aktivnost 103.** | Potpisivanje sporazuma između Ministarstva i nakladnika |
| **Nositelj** | Ministarstvo znanosti i obrazovanja |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Potpisan sporazum |
| **Status provedbe** | **Provedeno** |
| **Detalji provedbe** | Temeljem novog Zakona o udžbenicima i drugim obrazovnim materijalima za osnovnu i srednju školu („Narodne novine“, broj 116/18), osmišljena je nova aplikacija za odabir udžbenika uz pomoć koje su učitelji i nastavnici individualno i anonimno odabrali udžbenike u lipnju ove godine. Smatra se da je ovakvom informatizacijom postupka odabira udžbenika u istome ojačana transparentnost i mogućnost nadzora nad postupkom odabira te samim time umanjeni korupcijski rizici. |

**Mjera 5. Jačanje integriteta u radu sportske inspekcije**

|  |  |
| --- | --- |
| **Aktivnost 107.** | Donošenje Zakona o izmjenama i dopunama zakona o sportskoj inspekciji |
| **Nositelj** | Središnji državni ured za šport |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona Vladi RH u postupak donošenja  - Donesen Zakon |
| **Status provedbe** | **Provedeno** |
| **Detalji provedbe** | Hrvatski sabor je na sjednici održanoj 2. listopada 2019. godine donio Zakon o izmjenama Zakona o sportskoj inspekciji, a koji je stupio na snagu 1. siječnja 2020. godine. |

|  |  |
| --- | --- |
| **Aktivnost 108.** | Edukacija sportskih inspektora radi ujednačenog i učinkovitog postupanja u inspekcijskim nadzorima |
| **Nositelj** | Središnji državni ured za šport |
| **Sunositelj** | / |
| **Rok za provedbu** | III. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izvješće o radu Samostalne službe sportske inspekcije objavljeno na internetskim stranicama SDUŠ-a  - Održana 2 savjetovanja sportske inspekcije |
| **Status provedbe** | **Nije provedeno** |
| **Detalji provedbe** | Stupanjem na snagu Zakona o izmjenama Zakona o sportskoj inspekciji 1. siječnja 2020. godine, postupanje sportskih inspektora u prvom stupnju, koje je do sada bilo u nadležnosti ureda državne uprave u županijama, odnosno Gradskog kontrolnog ureda Grada Zagreba, prelazi u nadležnost SDUŠ-a, što zahtijeva novi pristup i nova normativna rješenja postupka inspekcijskog nadzora koja zbog objektivnih okolnosti nije moguće donijeti do kraja tekuće godine. |

|  |  |
| --- | --- |
| **Aktivnost 109.** | Jačanje inspekcijskog nadzora sportskih saveza u smislu izvršavanja zadaća propisanih Zakonom o sportu |
| **Nositelj** | Središnji državni ured za šport |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Povećan broj provedenih inspekcijskih nadzora u odnosu na prethodnu godinu |
| **Status provedbe** | **Djelomično provedeno** |
| **Detalji provedbe** | Središnji državni ured za šport je 1. siječnja 2020., zbog zatvaranja ureda državne uprave u županijama, preuzeo 13 inspektora iz 13 županija te se samim time broj provedenih inspekcijskih nadzora povećao u odnosu na prethodnu 2018. godinu. |

### 5.2.7. Infrastruktura, okoliš i promet

**Mjera 1. Transparentnost rada nadležnih inspekcija**

|  |  |
| --- | --- |
| **Aktivnost 110.** | Izrada jedinstvenih procedura za obavljanje inspekcijskih nadzora građenja prometnih/infrastrukturnih građevina |
| **Nositelj** | Državni inspektorat |
| **Sunositelj** | / |
| **Rok za provedbu** | IV. kvartal 2019. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađene procedure  - Primjena izrađenih procedura u nadzorima građevinske inspekcije  - Povećanje broja inspekcijskih nadzora prometnih građevina |
| **Status provedbe** | **Djelomično provedeno** |
| **Detalji provedbe** | Građevinska inspekcija je tijekom 2019. godine izradila i primjenjuje procedure sukladno kojima nadzor obavljaju građevinski inspektori ovlašteni za nadzor građenja i održavanja građevina državnog značaja. Međutim, nisu izrađene procedure vezane za nadzor prometnica područnog i lokalnog značaja (nerazvrstane ceste). Planira se u narednom razdoblju izraditi i te procedure, posebno vezano za inspekcijski nadzor održavanja cesta. Nadalje, tijekom 2019. godine povećan je broj inspekcijskih nadzora građenja i održavanja prometnica i drugih komunikacijskih građevina. Ukupan broj nadzora prometnica i drugih tijekom 2018. godine je bio 105, a do sredine prosinca 2019. godine je obavljeno 128 predmetnih nadzora. |

|  |  |
| --- | --- |
| **Aktivnost 111.** | Reorganizacija Uprave za inspekcijske poslove |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | II. kvartal 2019. |
| **Potrebna sredstva** | 1.970.000,00 kn |
| **Pokazatelji provedbe** | - Primjena modula e-Inspekcija u informacijskom sustavu ISPU |
| **Status provedbe** | **Djelomično provedeno** |
| **Detalji provedbe** | 1. travnja 2019. na snagu je stupio Zakon o državnom inspektoratu („Narodne novine“, broj 115/18) kojim je utvrđeno kako Državni inspektorat od tog datuma preuzima i obavlja inspekcijske poslove i u područjima građenja, provedbe stručnog nadzora građenja, održavanja i uporabe građevina, dok inspekcijske poslove u tom području obavlja građevinska inspekcija kao dio Državnog inspektorata. Stoga, u tijeku je postupak primopredaje modula e-Inspekcija Državnom inspektoratu. |

# STATISTIKA PROVEDBE AKTIVNOSTI PREDVIĐENIH ZA 2019. GODINU

## 5.1. Horizontalni ciljevi

### 5.1.1. Integritet unutar političkog sustava i uprave

|  |  |
| --- | --- |
| **planirane aktivnosti** | 6 |
| **provedeno** | 5 |
| **djelomično provedeno** | 0 |
| **nije provedeno** | 1 |

### 5.1.2. Lokalna i područna (regionalna) samouprava

|  |  |
| --- | --- |
| **planirane aktivnosti** | 1 |
| **provedeno** | 1 |
| **djelomično provedeno** | 0 |
| **nije provedeno** | 0 |

### 5.1.3. Javna nabava

|  |  |
| --- | --- |
| **planirane aktivnosti** | 4 |
| **provedeno** | 2 |
| **djelomično provedeno** | 1 |
| **nije provedeno** | 1 |

### 5.1.4. Trgovačka društva u većinskom državnom vlasništvu

|  |  |
| --- | --- |
| **planirane aktivnosti** | 3 |
| **provedeno** | 2 |
| **djelomično provedeno** | 1 |
| **nije provedeno** | 0 |

### 5.1.5. Sprječavanje sukoba interesa

|  |  |
| --- | --- |
| **planirane aktivnosti** | 4 |
| **provedeno** | 3 |
| **djelomično provedeno** | 1 |
| **nije provedeno** | 0 |

### 

### 5.1.6. Pravo na pristup informacijama

|  |  |
| --- | --- |
| **planirane aktivnosti** | 4 |
| **provedeno** | 2 |
| **djelomično provedeno** | 0 |
| **nije provedeno** | 2 |

### 5.1.7. Uloga organizacija civilnog društva, građana i medija u suzbijanju korupcije

|  |  |
| --- | --- |
| **planirane aktivnosti** | 1 |
| **provedeno** | 0 |
| **djelomično provedeno** | 1 |
| **nije provedeno** | 0 |

## 5.2. Posebni ciljevi za prioritetna (sektorska) područja

### 5.2.1. Pravosuđe

|  |  |
| --- | --- |
| **planirane aktivnosti** | 3 |
| **provedeno** | 2 |
| **djelomično provedeno** | 1 |
| **nije provedeno** | 0 |

### 5.2.2. Gospodarstvo

|  |  |
| --- | --- |
| **planirane aktivnosti** | 2 |
| **provedeno** | 2 |
| **djelomično provedeno** | 0 |
| **nije provedeno** | 0 |

**5.2.3. Javne financije**

|  |  |
| --- | --- |
| **planirane aktivnosti** | 5 |
| **provedeno** | 4 |
| **djelomično provedeno** | 1 |
| **nije provedeno** | 0 |

### 

### 5.2.5. Zdravstvo

|  |  |
| --- | --- |
| **planirane aktivnosti** | 1 |
| **provedeno** | 1 |
| **djelomično provedeno** | 0 |
| **nije provedeno** | 0 |

### 5.2.6. Znanost, obrazovanje i sport

|  |  |
| --- | --- |
| **planirane aktivnosti** | 6 |
| **provedeno** | 4 |
| **djelomično provedeno** | 1 |
| **nije provedeno** | 1 |

### 5.2.7. Infrastruktura, okoliš i promet

|  |  |
| --- | --- |
| **planirane aktivnosti** | 2 |
| **provedeno** | 0 |
| **djelomično provedeno** | 2 |
| **nije provedeno** | 0 |